b'\n_START_ARTICLE_\nJean Arp\n_START_PARAGRAPH_\nJean Arp (Strasbourg, 16. rujna 1887. - Basel, 7. lipnja 1966.), francuski slikar, kipar i pjesnik.\n_START_SECTION_\n\xc5\xbdivotopis\n_START_PARAGRAPH_\nGlavna figura avangardnog slikarstva 20. st. Nakon studiranja na akademiji u Weimaru (Njema\xc4\x8dka) odlazi u Pariz, gdje poha\xc4\x91a akademiju Julian 1908. godine. Godine 1909. upoznaje Paula Kleea u \xc5\xa0vicarskoj, a 1912. godine posje\xc4\x87uje Kandinskog u M\xc3\xbcnchenu, te iste godine izla\xc5\xbee sa skupinom Der Blaue Reiter, a 1913. je bio glavni ekspresionisti\xc4\x8dki slikar. Izdao je krokije figura povezane s Kleeovim radom u \xc4\x8dasopisu "Der Sturm"._NEWLINE_Vra\xc4\x87a se u Pariz 1914. godine, povezuje se s Apollinareom i skupinom umjetnika u koju spada i Pablo Picasso. Nakon izlo\xc5\xbebe apstraktnih radova u Z\xc3\xbcrichu 1915. godine vra\xc4\x87a se aran\xc5\xbeiranju objekata slu\xc4\x8dajnim potezima._NEWLINE_Godine 1916. u Z\xc3\xbcrichu Arp je suosniva\xc4\x8d pokreta dada. Pi\xc5\xa1e poeziju i ilustrira dada publikacije. Po\xc4\x8detkom 1917. godine radi seriju apstraktnih drvoreza i polikromatskih reljefa. Godine 1918. sa svojom budu\xc4\x87om suprugom umjetnicom Sophie T\xc3\xa4uber radi velike kola\xc5\xbee geometrijskih isje\xc4\x8daka najvi\xc5\xa1e pod njezinim utjecajem.'